[{"text_idx": "#000000", "text": "Sut mae cymunedau Cymru wedi arbed dros \u00a360,000 ar ddim ond DWY eitem cartref"}, {"text_idx": "#000002", "text": "Mae\u2019r ti\u0302m yn Benthyg Cymru wedi bod yn gweithio ar ddull o helpu cymunedau i rannu adnoddau drwy fenthyg yn lle prynu, er mwyn arbed arian a lleihau eu ho\u0302l troed carbon yn ogystal a\u0302 lleihau\u2019r holl bethau yna mewn siediau a chypyrddau ledled y wlad."}, {"text_idx": "#000003", "text": "Mae\u2019r fenter gymdeithasol hon wedi bod yn cefnogi cymunedau i sefydlu rhwydwaith o \u2018Lyfrgelloedd Pethau\u2019 \u2013 mannau lle caiff pobl roi pethau sydd ganddynt ond ddim eu hangen a benthyg eitemau maen nhw eu hangen ond ddim yn berchen arnynt. Mae\u2019r brwdfrydedd am y cysyniad hwn wedi tyfu\u2019n aruthrol yn yr ychydig flynyddoedd diwethaf wrth i bobl chwilio am ffyrdd hawdd o fyw\u2019n fwy cynaliadwy ac arbed arian ar yr un pryd."}, {"text_idx": "#000006", "text": "Ac eithrio\u2019r golchyddion pwysedd a glanhawyr carpedi, mae gan y mwyafrif o Lyfrgelloedd Pethau gannoedd o eitemau i\u2019w benthyg, ac mae gan y rhwydwaith genhadaeth i wneud yn siw\u0302r bod cymunedau yn gallu cael gafael ar y pethau mae arnynt eu hangen. Y tro nesaf byddwch chi\u2019n hofran dros y botwm \u2018prynwch nawr\u2019, cofiwch chwilio rhwydwaith Benthyg Cymru i weld a allech chi fenthyg yn lle, gan helpu\u2019r blaned yn ogystal a\u0302\u2019ch poced."}, {"text_idx": "#000009", "text": "Dwedodd un teulu wrthym ni na fydden nhw wedi gallu mynd ar wyliau os nad oedden nhw wedi cael benthyg offer gwersylla am gost isel."}]